สวัสดีครับ คือผมเคยรับวัคซีน พิษสุนัขบ้า มา 3 เข็ม ฉีดตามกำหนด ปี62พอปี64 โดนหมากัดไป ร.พ 2 พ.ย. และไปรับวัคซีน วันที่ 3 พ.ย. นัดเข็มที่สอง วันที่ 6ไม่ได้ไปเพราะฉีดโควิด เลยไป วันที่ 9 ฉีดไม่ตรงวัน เลยไม่สบายใจวันที่ 12 พ.ย ไปหาคลีนิค ฉีดใหม่ 2เข็ม แต่คนละแบบ คลีนิคฉีดแขนซ้ายแขนขวา 2เข็มยี่ห้อ speeda นับไป7วัน ฉีด 1รอบแขนซ้ายแขนขวา แต่ใต้ผิวหนังทั้งหมดครับ ***แบบนี้ภูมิจะขึ้นไมครับ21 มี.ค ปี65 โดนเล่นกับแมวจรที่พึ่งรับมาเลี้ยง ขวนหน้าเลือดซิบ ไปกระตุ้น ที่ ร.พ 1เข็มใต้ผิวหนังครับพอ 25 เม.ย ปี65 โดนหมากัดอีก ไป ร.พ ฉีดกระตุ้นอีก 2เข็ม ร.พฉีดให้ วันที่ 25นัดอีกทีวันที่ 28 ไม่ได้ไป เลยไป29 ครับ ช้า 1 วัน ***มีผลต่อภูมิไหมครับพอวัน ที่ 25 พ.ค ปี65 โดนหมาเลียแผลหนังเปิดกว้างยาว ประมาณ 5 มิล เป็นหมาจร เมื่อไปหาตัวไม่เจอแบบนี้ควรไปกระตุ้นดีหรือ ไม่ต้องครับ กลัวภูมิจะไม่พอครับคนละยี่ห้อ แต่ทุกครั้งใต้ผิวหนังหมดครับ
สวัสดีค่ะ การติดเชื้อพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยกรณีเคยฉีดมาครบ 3 เข็มแล้ว การฉีดครั้งต่อๆไปเมื่อมีความเสี่ยง จะเป็นเพียงการฉีดกระตุ้น การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันโดยการรับวัคซีนป้องกันโรคพิษสุนัขบ้าควรรับให้ตรงวัน แต่กรณีเป็นเข็มกระตุ้นแล้วไปฉีดช้าไปแค่ประมาณ 1 วัน น่าจะมีผลต่อประสิทธิภาพวัคซีนได้น้อย ถ้าได้รับเข็มกระตุ้นมาล่าสุดตอนปลายเมย 65 ครบแล้วก็ไม่น่าต้องกังวล ส่วนการโดนหมาเลียแผลครั้งล่าสุดนี้นั้น ถ้าเป็นแผลเปิด อาจจะเสี่ยงได้เช่นกัน ถ้าไม่สบายใจ อาจไปพบแพทย์เพื่อประเมินบาดแผล และฉีดกระตุ้นซ้ำ 1 เข็ม แต่ถ้าเป็นแผลเล็กๆ ไม่เห็นรอยเปิดของผิวหนัง โอกาสรับเชื้อก็น้อย อีกทั้งภายในประมาณ 1 เดือนหลังรับวัคซีน ภูมิคุ้มกันน่าจะยังอยู่ในระดับสูงมาก จึงคิดว่าน่าจะยังไม่ต้องฉีดเพิ่มค่ะ